رپوټونه وایي، چې د نړیوالو ځواکونو یوه بې پیلوټه الوتکي د کاپیسا په تګاب ولسوالۍ کې را نسکوره شوې.    د پژواک خبري اژانس د نړیوالو ځواکونو له قوله ویلي، چې دا الوتکه تیره ورځ د  وسله والو طالبانو د برید له امله لویدلې.    خو په عین وخت کې د تګاب ولسوال، عبدالحکیم اخندزاده، ازادي راډيو ته ویلي، چې د نړیوالو ځواکونو یوه الوتکه، د دې ولسوالۍ په جنګلي سیمه کې را لویدلې او په اړه یې څیړنې روانې دي.    په افغانستان کې میشتو بهرنیو ځواکونو بیا په یوه بله اعلامیه کې ویلي، چې په هلمند او کندز ولایتونو کې یې په عملیاتو کې د طالبانو یو قوماندان او یوشمېر مشکوک وسله وال نیولی دی.    اعلامیه وایي، چې دغه طالب قوماندان یې په نهر سراج ولسوالۍ کې د شپې په عملیاتو کې  نیولي.